Akamas (syn Thésea)

Akamas alebo Akamás (, ) je v gréckej mytológii syn hrdinu Thésea a Faidry, dcéry krétskeho kráľa Minoa.Apollodoros, Bibliotheca, E,1,18.

Po mnohých dobrodružstvách, odišiel Théseus do vojny proti Amazonkám, kde sa stretol s krásnou Amazonkou Antiopou, ktorú uniesol a oženil sa s ňou. Antiopa mu potom porodila syna Hyppolita.Plutarchos, Theseus, 28. Amazonky sa však po čase vrátili, aby ju vyslobodili, ale Antiopa sa pridala na stranu manžela a v boji zahynula.

Théseus sa neskôr oženil druhýkrát, vzal si Ariadninu sestru Faidru. Z tohto manželstva sa im narodili synovia, Akamas a Démofón.

Aj toto manželstvo sa však neskončilo dobre, lebo syn z prvého manželstva Hippolytos urazil bohyňu lásky Afroditu tým, že odmietol jej lásku a tá mu sa mu pomstila tak, že sa jej pričinením Faidra do neho zamilovala a keď ho potom zvádzala a on jej lásku neopätoval, zákerne ho pred otcom obvinila, že ju chcel znásilniť a spôsobila mu tak záhubu.Ovidius, Fasti, 6,733.

Akamas a Démofón medzitým vyrástli na statných mládencov, ktorí odišli bojovať do trójskej vojny. Akamas sa zúčastnil súťaže na počesť Achillea, kde bojoval v pästnom súboji.Quintus, Posthomerica 4,365–456. Následne pri dobýjaní Tróje s bratom oslobodil svoju starú matku Aithru, ktorá tam bola v sprievode krásnej Heleny odvedená ako otrokyňa.

Počas pobytu v Tróji získal Akamas náklonnosť Laodiky, dcéry trójskeho kráľa Priama a splodil s ňou syna Mounita, ktorý bol neskôr vychovávaný oslobodenou Aithrou. Parthenios, Erotica pathemata, 16.

 Referencie a bibliografia 

Kategória:Postavy gréckej mytológie